Diari Oficial de la Generalitat Valenciana


Sumari del DOGV 3528, del 30-06-1999 (1999/5708)

Informació pública de l'alternativa tècnica per al desenvolupament de l'actuació integrada de la unitat d'actuació número 2.
----------------------------------------------------------------------------------------------------------------------------

### Dades del document

Número de DOGV
:   3528

Data del DOGV
:   30-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5708


Organisme emissor
:   Ajuntament de Meliana

Tipus de document
:   Anunci

Informació pública de l'alternativa tècnica per al desenvolupament de l'actuació integrada de la unitat d'actuació número 2. [1999/Q5708]
  
Amb data de 5 de maig de 1999, s'ha dictat el Decret de l'Alcaldia número 42/1999 que, transcrit literalment, diu:
  
Primer
  
Sotmetre a informació pública, mitjançant un edicte publicat en un diari de informació general editat a la Comunitat Valenciana i (posteriorment o simultàniament) en el Diari Oficial de la Generalitat Valenciana i pel termini de 20 dies, l'alternativa tècnica presentada per la mercantil Elecnor, SA, per al desenvolupament de l'actuació integrada de la unitat d'execució número 2 de Meliana, comprensiva del resguard acreditatiu de la sol·licitud de cèdula d'urbanització davant la Conselleria d'Obres Públiques, Urbanisme i Transports i el Projecte d'Urbanització de l'Àmbit de la Unitat d'Execució número 2 delimitada pel Pla General d'Ordenació Urbana de Meliana, a fi que durant aquest termini, comptador des de la darrera publicació de l'edicte, s'hi puguen presentar al·legacions i alternatives tècniques en competència.
  
Segon
  
Aquesta resolució consisteix a sotmetre a informació pública l'alternativa tècnica presentada, amb l'observació que no és decisòria de la modalitat de gestió que posteriorment s'adopte, ni de l'oportunitat de la mateixa programació, segons s'estime convenient per acord del Ple de l'Ajuntament.
  
Tercer
  
Aquesta informació pública té caràcter de simultani concurs públic, per al supòsit que es procedisca, a la selecció de l'agent urbanitzador, atés que durant els cinc dies següents al venciment del termini anterior les persones interessades podran presentar les proposicions juridicoeconòmiques que els convinguen al Registre General de l'Ajuntament.
  
Quart
  
Aquests terminis es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i prestara caució d'això. La pròrroga es farà constar a l'expedient, s'anunciarà al tauler d'anuncis de l'ajuntament, i es comunicarà als qui, pel fet de desconéixer-la, presenten pliques prematurament.
  
Cinqué
  
L'acte d'obertura de pliques tindrà lloc en la data hàbil següent a la conclusió del termini per a presentar-les. Del desenvolupament i del resultat s'alçarà acta amb fe pública i davant de dos testimonis. Totes les actuacions podran ser objecte de consulta i al·legació per les persones interessades durant els 10 dies següents al de l'obertura de pliques. Els competidors, durant aquest període, es podran associar tot unint les seues proposicions.
  
Sisé
  
De conformitat amb l'article 46.3 de la Llei Reguladora de l'Activitat Urbanística, no és preceptiva la notificació formal i individual als propietaris afectats, però, ans de la publicació de l'edicte, s'ha tramés un avís amb el contingut d'aquest edicte al domicili fiscal dels que consten al cadastre com a titulars de drets afectats per l'actuació proposada, i s'ha fet trasllat d'aquest decret als titulars indicats.
  
Així mateix, i d'acord amb el que s'estableix en l'article 59.4 de la Llei 4/1999, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest anunci, i perquè valga de notificació als titulars desconeguts o als que no consten al seu domicili conformement a la informació que consta al Cadastre, es fa públic als titulars següents:
  
Referència cadastral Titular Domicili
  
7893401 Elena Julia Izquierdo Bádenas Desconeguda
  
7893403 Vda. Martínez Ferris Desconeguda